CELEX: E2014J0019
Language: el
Date: 2015-06-19 00:00:00
Title: Απόφαση του Δικαστηρίου, της 19ης Ιουνίου 2015, στην υπόθεση E-19/14 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Μη συμμόρφωση με απόφαση του Δικαστηρίου με την οποία διαπιστώνεται παράλειψη εκπλήρωσης υποχρεώσεων — Άρθρο 33 της ΣΕΔ — Αναγκαία μέτρα για την εκτέλεση απόφασης του Δικαστηρίου)

7.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 3/4
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 19ης Ιουνίου 2015
   στην υπόθεση E-19/14
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Μη συμμόρφωση με απόφαση του Δικαστηρίου με την οποία διαπιστώνεται παράλειψη εκπλήρωσης υποχρεώσεων — Άρθρο 33 της ΣΕΔ — Αναγκαία μέτρα για την εκτέλεση απόφασης του Δικαστηρίου)
   (2016/C 3/05)
   Στην υπόθεση E-19/14, Εποπτεύουσα Αρχή της ΕΖΕΣ κατά του Βασιλείου της Νορβηγίας — ΠΡΟΣΦΥΓΗ με αίτημα να αναγνωριστεί ότι, το Βασίλειο της Νορβηγίας, παραλείποντας να λάβει, εντός της ταχθείσας προθεσμίας, όλα τα αναγκαία μέτρα προκειμένου να συμμορφωθεί με την απόφαση της 16ης Ιουλίου 2012 στην υπόθεση E-9/11 Εποπτεύουσα Αρχή της ΕΖΕΣ κατά Νορβηγίας, παρέβη τις υποχρεώσεις που υπέχει δυνάμει του άρθρου 33 της συμφωνίας μεταξύ των κρατών της ΕΖΕΣ σχετικά με τη σύσταση Εποπτεύουσας Αρχής και Δικαστηρίου, το Δικαστήριο, αποτελούμενο από τους Carl Baudenbacher, Πρόεδρο και εισηγητή δικαστή, Per Christiansen και Páll Hreinsson, δικαστές, εξέδωσε, στις 19 Ιουνίου 2015, απόφαση της οποίας το διατακτικό έχει ως εξής:
   Το Δικαστήριο:
   
               1.
            
            
               Διαπιστώνει ότι το Βασίλειο της Νορβηγίας παρέβη τις υποχρεώσεις που υπέχει δυνάμει του άρθρου 33 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, δεδομένου ότι δεν έχει θεσπίσει, κατά την ημερομηνία λήξης της προθεσμίας που τάχθηκε με την αιτιολογημένη γνώμη που απηύθυνε στο Βασίλειο της Νορβηγίας η Εποπτεύουσα Αρχή της ΕΖΕΣ σύμφωνα με το άρθρο 31 παράγραφος 2 της εν λόγω συμφωνίας, τα αναγκαία μέτρα για τη συμμόρφωση με την απόφαση του Δικαστηρίου, της 16ης Ιουλίου 2012, στην υπόθεση E-9/11, Εποπτεύουσα Αρχή της ΕΖΕΣ κατά του Βασιλείου της Νορβηγίας.
            
         
               2.
            
            
               Διατάσσει το Βασίλειο της Νορβηγίας να καταβάλει τα δικαστικά έξοδα.